钦定古今图书集成/理学汇编/文学典/第050卷 > 卢照邻
## 钦定古今图书集成/理学汇编/文学典/第050卷 > 卢照邻

按《唐书王勃传》：“照邻，字昇之，范阳人。十岁，从曹宪、王
义方授苍雅，调邓王府典签。王爱重，谓人曰：‘此吾之
相如’。调新都尉，病去官，居太白山，得方士元明膏饵
之。会父丧，号呕，丹辄出，由是疾益甚。客东龙门山，布
衣藜羹，裴瑾之、韦方质、范履冰等时时供衣药。疾甚，
足挛，一手又废，乃去具茨山下，买园数十亩，疏颍水”
周舍，复豫为墓，偃卧其中。照邻自以当高宗时尚吏，
己独儒；武后尚法，己独黄；老。后封嵩山，屡聘贤士，已
已废，著《五悲文》以自明。病既久，与亲属诀，自沈颍水。
按《旧唐书文苑传》，照邻死时，年四十。文集二十卷。兄
光乘亦知名，长寿中，为陇州刺史。